Hoërskool Bastion se netbaltrots | Roodepoort Record
Hoërskool Bastion se netbaltrots
Twee spelers in Gauteng-oefengroep opgeneem March 31, 2017 Chinique Pretorius (links) en Calené Breedt is in die Gauteng-oefengroep opgeneem. Foto: Verskaf (Monique Naudé) Twee van Hoërskool Bastion se netbalspelers het na die finale rondte van die Gauteng-proewe deurgedring.
Vyf van hul netbalspelers het aan die vorige rondte proewe deelgeneem waarna Chinique Pretorius en Calené Breedt (kaptein van die eerstenetbalspan) in die Gauteng-oefengroep opgeneem is.
“Dit is ‘n groot prestasie vir die skool se netbal. Dit toon duidelik die verbetering waarna ons die afgelope twee jaar streef en is die resultaat van ons aanhoudende harde werk,” het Elmari van der Vyver, die skool se netbalorganiseerder gesê.
Chinique (o.14) en Calené (o.18) sal op 6 Mei by Hoërskool EG Jansen in Boksburg aan die finale rondte proewe deelneem.
“Ons wens albei hierdie spelers alle sterkte toe en weet dat hulle nie net hulself nie, maar ook vir Hoërskool Bastion trots sal maak,” het Monique Naudé, die skool se skakelbeampte gesê.
Krieketafrigter in Gauteng-Wes-span opgeneem	SUBSCRIBE to our FREE newsletter Please select gender